מה כולל תיק טיול:

**אישורים**

* + אישור תיאום טיולים – יש לצרף את אישור תיאום הטיולים מטעם מוקד טבע. יש לקרוא את האישור מראש ולהיערך בהתאם.
	+ אישור הורים – יש להצטייד בכל אישורי ההורים של הילדים על יציאה לטיול. האישור צריך להיות מלא וכולל בתוכו הצהרה בריאות. דוגמא לאישור הורים נספח ב'.
	+ רשימת ילדים המשתתפים בטיול – הרשימה צריכה להיות מודפסת לפחות בשלשה העתקים כאשר אחד אצל מנהל הטיול והשאר אצל המדריכים. הרשימה צריכה לכלול את כל פרטי הילדים כולל: ת"ז, קופת חולים, שם ההורים, שם קופת חולים של הילד, רגישות של הילדים, טלפון בבית, נייד של ההורים.
	+ רשימת מלווים – רשימה של מתנדבים מלווים עם כל פרטי הקשר שלהם. יש להעביר לעדי את רשימת המתנדבים מראש כדי לוודא שיש להם ביטוח עבור פעילות זו.
	+ חוזרי מנכ"ל – במידה ואתם הולכים לפעילות מיוחדת יש לקרוא מראש את חוזר מנכ"ל בעניין זה ולהצטייד עימו. חוזרי מנכ"ל רלוונטים מצויינים באישורים ממנהלת הטיולים- ואותם יש לקרוא.
	+ טלפונים חירום – עליכם לבדוק את איזור הטיול ולהצטייד בטלפונים חירום המותאמים לאזור עצמו. כל מספרי טלפון אלו מצויים בחוברת עזר. המספרים הדרושים: מספר טלפון של פקח האיזור, משטרה, בית חולים אזורי, תחנת מוניות קרובה, רשות שמורות הטבע, חדר מצב וכיוצ"ב. בנוסף, עליכם לקחת את הנייד של הנהג ולשמור אותו וכן של המאבטח.
	+ אישור הנחה מרשות שמורות הטבע – במידה ואתם מבקרים בשמורת טבע עליכם לקחת עמכם את טופס קבלת ההנחה. בלי טופס זה תצטרכו לשלם מחיר מלא.
	+ אישורי הזמנות של אטרקציות ואופן תשלום- שתהיה הוכחה מודפסת לכל סיכום שנעשה, כולל הזמנות מקום באירועים, הזמנת הדרכה וכיוב'.
	+ טופס טיול – טופס טיול הכולל תכנון טיול מלא. חייב לכלול התייחסות לנקודות עצירה, מדריך טיול, שעות , מפה של המסלול, מיפוי הדרך, כשלים, נקודות עצירה בטיול, קליטה סלולרית ודרכי מילוט לרכב פינוי... (כל זה נעשה בטיול הכנה ע"י מנהלת בית הנוער וצריך להיכנס לתיק טיול). עצירת אוטובוסים בנסיעות ארוכות לפיפי - סיכום מראש על תחנות עצירה

**תוכן**

* הכנה לקראת הטיול – יש להכין את הילדים מראש על המסלול של הטיול. ההכנה צריכה לכלול היכרות עם האיזור, עם האתר, עם ההסיטוריה והגיאוגרפיה של המקום. הפעילות תועבר בשעת פעילות של המדריך ובשעת מפגש עם מנהל בית הנוער.
* הסבר בזמן הטיול – בזמן הטיול עצמו יש להכין פעילות מותאמת כך שהילדים יקבלו הסבר על המקום, על הייחודיות שלו ועל הרקע שלו. הפעילות צריכה להיות מועברת בצורה חווייתית.
* משחקי אוטובוס – בזמן הנסיעה יש להפעיל את הילדים במשחקים שונים. למשל: חי צומח לפי קבוצות, כוכב נולד, לא נפסיק לשיר, חידות של היא והוא, חידות של ערים, חידות על אישים, חידות על הנושא החודשי ועוד.
* שיתוף הילדים – בבתי נוער של בוגרים אפשר לשתף את הבוגרים כך שהם יעבירו חלק מהתחנות בטיול. זה יאפשר להם חיבור עמוק יותר לטיול עצמו.
* תחרות ידע בסוף הטיול – יכול לגרום לילדים לרצות לשמוע הכל ולא להפריע במהלך ההסברים.

**חלוקת תפקידים בצוות**

כדאי לחלק היטב את התפקידים בצוות באופן ברור. יש לתייק עותק מודפס של החלוקה. לדוג':

* בודק תיקים בבוקר
* ספירת חניכים בעליה לאוטובוס
* אחראי אוכל (בוקר/צהריים/חטיפים)
* מוביל/מאסף (בודק שהאוטובוס ריק ונקי בירידה)
* אחראי פעילויות אוטובוס